29 “Mɔɔ ɛbayɛ wɔade bɛ nwo wɔayɛ bɛ me ɛsɔfoma la ɛne: Fa ɛnlankɛ nyinli ekyi ko, mboane nyinli nwiɔ mɔɔ bɛ nwo ɛnlɛ dɛne,+2 paano mɔɔ mgbɔvonle ɛnle nu, paano mɔɔ mgbɔvonle ɛnle nu mɔɔ bɛva nwole bɛfete na bɛbɔ ye kɛ ngɛba la yɛɛ paano ndɛbandɛba mɔɔ bɛva nwole bɛha ɔ nyunlu la.+ Ɛbava hwiiti esamo motoo a wɔayɛ ɔ muala a3 na wɔagua bɛ kɛndɛne nu na wɔava bɛ wɔ kɛndɛne ne anu+ wɔaboka ɛnlankɛ nyinli ne yɛɛ mboane nyinli nwiɔ ne anwo wɔara.4 “Ɛbava Aalɔn nee ɔ mra mrenyia ne mɔ wɔara nyianu ɛdanlɛsua ne+ anuhɔlɛ ne na wɔava nzule wɔabia bɛ.+5 Akee ɛbava adɛladeɛ ne mɔ,+ na wɔava tɛladeɛ tendenle ne, yifɔdo tɛladeɛ ne mɔɔ ɛnlɛ ɔ sa, yifɔdo ne, yɛɛ akɛnrazo aguzo ne wɔawula Aalɔn na wɔava yifɔdo bɛlɛte ne* mɔɔ bɛnwo la wɔahye ɔ nze zo.+6 Ɛbava abotile ne wɔazoa ye na wɔava bɛnwozoyilalɛ sɛkɛlɛneɛ nwuanzanwuanza ne wɔabɔ abotile ne azo;+7 na fa ɛkpokpalɛ nwole ne+ wola gua ɔ ti zo kpokpa ye.+8 “Akee fa ɔ mra ne mɔ bɛla na fa adɛladeɛ ndendenle ne mɔ wula bɛ+9 na fa tabule ne mɔ bɔ Aalɔn nee ɔ mra mrenyia ne mɔ avinli na fa bɛ ahyɛlɛ ne mɔ soa bɛ; akee ɛsɔfolilɛ ne bayɛ bɛ ɛdeɛ kɛ ɔle mɛla mɔɔ wɔ ɛkɛ ne dahuu.+ Kɛ ɔwɔ kɛ ɛkpa Aalɔn nee ɔ mra mrenyia ne mɔ ɛyɛ bɛ ɛsɔfoma* la ɛne.+10 “Akee ɛbava ɛnlankɛ nyinli ne wɔahɔ nyianu ɛdanlɛsua ne anyunlu na Aalɔn nee ɔ mra mrenyia ne mɔ ava bɛ sa agua ɛnlankɛ ne ati zo.+11 Ku ɛnlankɛ ne wɔ Gyihova anyunlu wɔ nyianu ɛdanlɛsua ne anuhɔlɛ ne.+12 Fa ɛ sa ɛrɛlɛsɛka bɔ ɛnlankɛ ne mogya ne anu na fa ka afɔlemokyea ne mɛne ne mɔ azo,+ na wola mogya ne mɔɔ kɛha la amuala gua afɔlemokyea ne abo.+13 Akee fa ɛnlome ne+ mɔɔ wɔ anyalɛ ne mɔ anwo la amuala, ɛbolɛ ne anwo ɛnlome, yɛɛ kilenzia nwiɔ ne nee nwolɛ ɛnlome ne na yela bɛ maa bɛkpu wɔ afɔlemokyea ne azo.+14 Noko ɛbayela ɛnlankɛ ne nane ne nee ye nwoma ne yɛɛ ye ebinli ne wɔ azokoɛleɛ ne anzi lɔ. Ɔle ɛtane afɔlebɔlɛ.15 “Akee fa boane nyinli ne ko na Aalɔn nee ɔ mra ne mɔ ɛva bɛ sa ɛgua ɔ ti zo.+16 Ku boane ne na fa ye mogya ne kponde afɔlemokyea ne anwo yia.+17 Pepɛ boane ne anu azinli, na wowo ye anyalɛ ne+ nee ɔ gyakɛ ne mɔ anwo, na fa sinli ko biala to ye foa ko ne anwo kɔdwu ɔ ti.18 Yela boane mumua ne maa ɔkpu wɔ afɔlemokyea ne azo. Ɔle ɛyelalɛ afɔle mɔɔ bɛbɔ bɛmaa Gyihova, debie evuanlɛ mɔɔ ɔ nye die nwolɛ.*+ Ɔle afɔle mɔɔ bɛva senle bɛbɔ bɛmaa Gyihova.19 “Akee fa boane nyinli ko ne na Aalɔn nee ɔ mra mrenyia ne mɔ ɛva bɛ sa ɛgua ɔ ti zo.+20 Ku boane ne na fa ye mogya ne bie keha Aalɔn anzo fema ne nee ɔ mra mrenyia ne mɔ anzo fema ne mɔ nee bɛ sa fema ahohotile ne yɛɛ bɛ gyakɛ fema ahohotile ne mɔ azo, na kponde mogya ne wɔ afɔlemokyea ne anwo yia.21 Akee fa mogya ne mɔɔ wɔ afɔlemokyea ne azo nee ɛkpokpalɛ nwole ne+ bie kponde Aalɔn nee ɔ mra ne mɔ anwo yɛɛ bɛ adɛladeɛ ne mɔ anu, amaa ɔdaye nee ɔ mra mrenyia ne mɔ yɛɛ bɛ adɛladeɛ ne mɔ ayɛ nwuanzanwuanza.+22 “Akee yeye boane ne ɛnlome ne, ɔ dua ne mɔɔ ɛlɔ, anyalɛ ne anwo ɛnlome ne, ɛbolɛ ne anwo ɛnlome ne, kilenzia nwiɔ ne nee nwolɛ ɛnlome ne,+ yɛɛ ɔ gyakɛ fema ne, ɔluakɛ ɔle ɛsɔfo ɛkpalɛ boane.+23 Eza ye paano kunguma ko nee paano mɔɔ bɛbɔ ye kɛ ngɛba yɛɛ paano ndɛbandɛba ko fi kɛndɛne ne mɔɔ paano mɔɔ mgbɔvonle ɛnle nu wɔ nu mɔɔ gyi Gyihova anyunlu la anu.24 Ɛbava ɔ muala wɔawula Aalɔn nee ɔ mra mrenyia ne mɔ asa anu, na wɔado ye ehono kɛ ɔle ehono afɔlebɔlɛ wɔ Gyihova anyunlu.25 Akee ɛbalie wɔavi bɛ sa nu na wɔayela ye wɔ afɔlemokyea ne azo wɔaboka ɛyelalɛ afɔlebɔdeɛ ne anwo kɛ debie evuanlɛ mɔɔ Gyihova anye die nwolɛ.* Ɔle afɔle mɔɔ bɛva senle bɛbɔ bɛmaa Gyihova.26 “Akee fa ɛsɔfo ɛkpalɛ boane ne akɛnra ne+ mɔɔ Aalɔn ati bɛvale bɛbɔle afɔle la na to ye ehono kɛ ɔle ehono afɔlebɔlɛ wɔ Gyihova anyunlu, na ɔbayɛ wɔ ɛdeɛ.27 Ɛbade ɛsɔfo ɛkpalɛ boane ne+ mɔɔ bɛvale bɛbɔle afɔle bɛmaanle Aalɔn nee ɔ mra mrenyia ne mɔ la akɛnra ne mɔɔ bɛvale bɛbɔle ehono afɔle la nee ɔ gyakɛ ne mɔɔ le kyɛfoa nwuanzanwuanza mɔɔ bɛdole ye ehono la anwo.28 Ɛhye bayɛ Aalɔn nee ɔ mra mrenyia ne mɔ ɛdeɛ na ɔbayɛ mɛla mɔɔ wɔ ɛkɛ ne dahuu mɔɔ Yizilayɛma bali zo a, ɔluakɛ ɔle kyɛfoa nwuanzanwuanza, na ɔbayɛ kyɛfoa nwuanzanwuanza mɔɔ Yizilayɛma bava amaa a.+ Ɔbayɛ anzodwolɛ afɔle mɔɔ bɛbɔ bɛmaa Gyihova la anu kyɛfoa nwuanzanwuanza.+29 “Bɛbava Aalɔn adɛladeɛ nwuanzanwuanza ne mɔ+ bɛamaa ɔ mra mrenyia ne mɔ+ mɔɔ bali ye agya la awula wɔ mekɛ mɔɔ bɛbakpa bɛ na bɛakpokpa bɛ kɛ ɛsɔfoma la.30 Ɔ mra mrenyia ne mɔ ko mɔɔ bali ye agya kɛ ɛsɔfo na ɔkɛra nyianu ɛdanlɛsua ne anu kɛ ɔbazonle wɔ nwuanzanwuanza ɛleka ne la bawula adɛladeɛ ne mɔ kenle nsuu.+31 “Ɛbava ɛsɔfo ɛkpalɛ boane ne na wɔado ye nane ne wɔ ɛleka mɔɔ le nwuanzanwuanza la.+32 Aalɔn nee ɔ mra mrenyia ne mɔ bali+ boane ne nane ne nee paano ne mɔɔ wɔ kɛndɛne ne anu la wɔ nyianu ɛdanlɛsua ne anuhɔlɛ ne.33 Bɛbali ninyɛne mɔɔ bɛvale bɛyɛle mgbɔdalɛ bɛkpale bɛ ɛsɔfoma* na bɛdele bɛ nwo la. Noko awie mɔɔ ɛnlɛ nwolɛ adenle la* ɛnrɛli bie, ɔluakɛ ɔle debie nwuanzanwuanza.+34 Saa ɛsɔfo ɛkpalɛ afɔlebɔlɛ nane ne nee paano ne bie ka na aleɛ kye zo a, ɔwɔ kɛ ɛfa senle ɛyela mɔɔ kɛha la.+ Ɔnle kɛ bɛdi ɔluakɛ ɔle debie nwuanzanwuanza.35 “Ɛbayɛ mɔɔ mehile wɔ la amuala wɔamaa Aalɔn nee ɔ mra ne mɔ. Ɛbava kenle nsuu a wɔakpa bɛ kɛ ɛsɔfoma a.*+36 Ɛbava ɛnlankɛ nyinli wɔabɔ ɛtane afɔle alehyenlɛ biala wɔava wɔayɛ mgbɔdalɛ, na wɔabɔ mgbɔdalɛ afɔle wɔava wɔade afɔlemokyea ne anwo, na ɔwɔ kɛ ɛkpokpa ye nwole na ɛte nwolɛ.+37 Ɛbava kenle nsuu wɔayɛ mgbɔdalɛ wɔamaa afɔlemokyea ne, na ɔwɔ kɛ ɛte nwolɛ amaa yeayɛ afɔlemokyea mɔɔ le nwuanzanwuanza kpalɛ.+ Awie biala mɔɔ bava ɔ sa aha ye la ɔwɔ kɛ yɛ nwuanzanwuanza.38 “Mɔɔ ɛbava wɔabɔ afɔle wɔ afɔlemokyea ne azo la ɛne: kenle ko biala ɛbava mboane nyinli nwiɔ mɔɔ ko biala ɛli ɛvolɛ ko la wɔabɔ afɔle dahuu.+39 Ɛbava boane nyinli ekyi ko wɔabɔ afɔle nwonlomɔ na wɔava ko ne noko wɔabɔ afɔle nɔsolɛ.*+40 Ɛbava esamo motoo yifa* ngyɛnu bulu anu ko mɔɔ wɔva nwole kpalɛ hin* ngyɛnu nna anu ko wɔfete la yɛɛ nwanye hin ngyɛnu nna anu ko wɔaboka boane nyinli ne mɔɔ limoa la anwo wɔabɔ afɔle.41 Ɛbava boane nyinli ne mɔɔ tɔ zo nwiɔ la wɔabɔ afɔle nɔsolɛ, ɛbava ma nee nza afɔlebɔlɛ wɔaboka nwo kɛ nwonlomɔ ɛdeɛ ne ala la. Ɛbava wɔabɔ afɔle kɛ debie evuanlɛ mɔɔ Nyamenle anye die nwolɛ,* afɔle mɔɔ bɛva senle bɛbɔ bɛmaa Gyihova.42 Ɔbayɛ ɛyelalɛ afɔlebɔlɛ wɔ bɛ awolɛndoazo kɔsɔɔti anu wɔ nyianu ɛdanlɛsua ne anuhɔlɛ ne wɔ Gyihova anyunlu dahuu, ɛkɛ ne a mebaye me nwo meahile wɔ na meadendɛ meahile wɔ a.+43 “Mebaye me nwo meahile Yizilayɛma wɔ ɛkɛ ne, na me anyunlunyia ne bamaa ɛkɛ ne ayɛ nwuanzanwuanza.+44 Mebade nyianu ɛdanlɛsua ne nee afɔlemokyea ne anwo, yɛɛ mebade Aalɔn nee ɔ mra mrenyia ne mɔ anwo+ amaa bɛayɛ me ɛsɔfoma.45 Mebadɛnla Yizilayɛma avinli na meayɛ bɛ Nyamenle.+46 Na amgba bɛbanwu kɛ medame a mele Gyihova bɛ Nyamenle ne mɔɔ yele bɛ vile Yigyibiti azɛlɛ zo amaa meadɛnla bɛ avinli la.+ Medame a mele Gyihova bɛ Nyamenle ne a.
twi_Latn